הלסי

אשלי ניקולט פרנג'יפאני (באנגלית: Ashley Nicolette Frangipane; נולדה ב-29 בספטמבר 1994) היא זמרת אמריקאית, הידועה בשם הבמה, הלסי (Halsey). הלסי החלה לכתוב שירים בגיל 17, והוחתמה לראשונה בחברת התקליטים Astralwerks בשנת 2014. בסוף שנת 2014 הוציאה הלסי את המיני-אלבום הראשון שלה, Room 93. אלבום הבכורה שלה, Badlands, יצא לאור ב-28 באוגוסט 2015, וכלל שני שירים מתוך המיני-אלבום שלה, "Ghost" ו-"Hurricane". באלבום Badlands, נמצא גם הסינגל "New Americana". נולדה בשם אשלי ניקולט פרנג'יפאני בניו ג'רזי, למשפחה מרקע נוצרי, כשאמה לבנה ממשפחה ממוצא איטלקי והונגרי, ואביה אפרו-אמריקאי. לה שני אחים. בילדותה, ניגנה במספר כלי נגינה: תחילה ניגנה בכינור, ויולה וצ'לו, ובגיל 14, החלה לנגן בגיטרה אקוסטית. השיר הראשון אשר למדה לנגן על הגיטרה הוא "Fifteen", של הזמרת טיילור סוויפט. בנערותה אובחנה עם הפרעה דו-קוטבית. כאשר הייתה בת 18, הלסי נתקלה בבעיות כלכליות, ובאמצעות המוזיקה שילמה את שכר הדירה שלה ואת חובותיה. היא הופיעה במופעים אקוסטיים רבים בערים שונות תחת שמות במה שונים. את הכינוי הלסי (Halsey) בחרה משום שהוא היפוך אותיות של שמה הפרטי האמיתי, אשלי (Ashley). כמו כן, הלסי היה שם הרחוב בברוקלין בו נהגה לבלות כמתבגרת. הלסי תכננה ללמוד בקולג' לאמנות, אך במקום זאת למדה כתיבה יוצרת לאחר שהבינה כי לא יכלה להרשות לעצמה ללמוד אומנות. הלסי התחילה את הקריירה שלה על ידי פרסומי סרטונים באתר YouTube תחת שמה האמיתי. בשנת 2012, פרסמה באתר טמבלר פרודיה לשיר של טיילור סוויפט I Knew You Were Trouble וקראה לו "The Haylor Song", אשר מתאר את יחסיה של סוויפט ושל בן זוגה לשעבר, הארי סטיילס. בשנת 2014, הקליטה הלסי שיר בשם "Ghost" ופרסמה אותו באתר הזרמת המוזיקה החינמי, SoundCloud. השיר קידם אותה ובזכותו זכתה הלסי לפרסום, ובנוסף, משך את תשומת הלב של חברת התקליטים Astralwerks, אשר לבסוף החתימו אותה על חוזה הקלטות. דרך חברת ההקלטות, היא הוציאה את המיני אלבום הראשון שלה, Room 93 ב-27 באוקטובר 2014. חמישה מתוך ששת השירים מתוך המיני אלבום, כללו וידאו קליפ. בשנת 2014 יצאה הלסי לסיבוב הופעות עם להקת הרוק הבריטית קוקס, אשר שימשה כהופעת החימום שלהם. בשנת 2015, הופיעה הלסי בפסטיבל "South by Southwest". הופעתה בפסטיבל נהייתה ההופעה המדוברת ביותר בטוויטר מבין כל ההופעות. בחודשים מרץ–אפריל של אותה השנה, שימשה הלסי כהופעת החימום בסיבוב ההופעות של "Young Rising Sons" היא בנוסף יצאה עם הלהקה Imagine Dragons לסיבוב ההופעות שלהם, "Smoke + Mirrors Tour" ושימשה כהופעת החימום שלהם בחלק של צפון אמריקה בחודשים יוני–אוגוסט 2015. אלבום הבכורה שלה, Badlands, יצא ב-28 באוגוסט 2015. בראיון, הלסי תיארה את האלבום כ"אלבום של פמיניסטית כועסת", אך לאחר כך הגיבה כי דבריה בראיון יצאו מהקשרם, וכי היא התכוונה ל"אלבום של אישה כועסת". בריאיון למגזין בילבורד, ביוני של אותה שנה, אמרה הלסי כי כבר התחילה לכתוב חומרים לאלבומה השני. כדי לקדם את המוזיקה שלה, השתתפה הלסי במספר ראיונות והופעות בטלוויזיה, אשר כוללים את הופעתה בתוכנית הערב עם סטיבן קולבר, ואת "Last Call with Carson Daly". במאי 2016, הוציאה את השיר "Tokyo Narita (Freestyle)", אשר הופק על ידי המוזיקאי והמפיק המוזיקלי "Lido". בנוסף, הלסי השתתפה בשיר "Closer" של צמד התקליטנים האמריקאים הצ'יינסמוקרס, אשר זכה להצלחה עולמית רבה, ואף הגיע למקום הראשון במצעד 100 המובילים של מגזין בילבורד. בשנת 2018 דיבבה את דמותה של וונדרוומן בסרט "כוח הטיטאנים! חיים בסרט". באוקטובר 2018, הוציאה את אחד מלהיטיה הגדולים ביותר; "Without Me", אשר הצליח לכבוש את פסגת מצעד הבילבורד הוט 100. בשנת 2019 הוציאה עם הזמר יאנגבלאד את השירים "I Will Follow You Into The Dark" ו-"11 Minutes", ובנוסף השתתפה בשיר "Boy With Luv", של הלהקה BTS. מהאלבום יצא השיר המצליח "You Should Be Sad". ב-1 במאי 2020, התארחה הלסי בסינגל "Be Kind", של המפיק מרשמלו. בשנת 2020 הופיעה ברשימה השנתית טיים 100 של מגזין טיים. בשנת 2021 דיבבה בסרט האנימציה "לשיר 2" את דמותה של הזאבה פורשה קריסטל. ב-27 באוגוסט 2021, הוציאה את אלבום האולפן הרביעי השלה If I Can't Have Love, I Want Power. ביוני 2023 פורסם כי הלסי חתמה על חוזה הקלטות עם חברת קולומביה רקורדס לאחר שסיימה את חוזה ההקלטות שלה עם קפיטול רקורדס באפריל של אותה השנה. בשנת 2024 שיחקה בסרט האימה "מקסין" שם גילמה את כוכבת פורנו. באוגוסט של אותה השנה, פורסם שהלסי תופיע בטקס פרסי הווידאו קליפים של MTV לשנת 2024, שיתקיים ב-11 בספטמבר 2024 בניו יורק ותבצע שיר חדש מתוך האלבום העתידי שלה. באוגוסט 2024, פורסם כי האלבום הבא של הלסי יהיה אלבום קונספט על חייה והקריירה שלה, וייקרא The Great Impersonator. הלסי היא אומנית אלקטרופופ. במהלך חייה הצעירים, האזינה הלסי לאמני היפ-הופ כמו הנוטוריוס בי. איי. ג'י., Slick Rick ,Bone Thugs-n-Harmony וטופאק שאקור, בזמן שאמה הקשיבה ללהקה הקיור, הזמרת אלאניס מוריסט, והלהקה נירוונה. היא ציינה כי אלה היו חלק מהשפעותיה. הלסי מגדירה את עצמה כביסקסואלית. ב-2019 פרסמה כי היא נאבקת במחלת האנדומטריוזיס, מחלה כרונית שנפוצה בקרב נשים וגורמת לכאבים באזור האגן ובגב, וסיפרה כי תרמה כ-300 אלף דולר למחקרים למציאת תרופות למחלה. באותו שנה סיפרה כי מאז התפרסמה הלכה פעמיים למכון גמילה מאלכוהול וסמים בכוחות עצמה, משום שחששה לבריאותה הפיזית והנפשית. בשנת 2017 החלה לנהל זוגיות עם ג'י איזי. כשנה לאחר מכן הזוג נפרד. בנובמבר 2018 החלה לצאת עם הזמר הבריטי יאנגבלאד ואף שיתפו פעולה בסינגל "11 Minutes" נפרדו בספטמבר 2019. באוקטובר 2019 התפרסם כי החלה לצאת עם השחקן אוון פיטרס, הזוג נפרד במהלך שנת 2020. בינואר 2021, הודיעה הלסי שהיא בהריון עם בנה הראשון עם החבר שלה, התסריטאי אלב איידין. ב-19 ביולי, אישרה הלסי כי ילדה חמישה ימים לפני ה-14 ביולי. בשנת 2023 החלה לצאת עם השחקן אוון ג'וגיה, בספטמבר 2024 הכריזה הלסי כי הם מאורסים. ערך מורחב – דיסקוגרפיה של הלסי 2015: Badlands 2017: Hopeless Fountain Kingdom 2020: Manic 2021: If I Can't Have Love, I Want Power 2024: The Great Impersonator 2014: Room 93 2015: Room 93: The Remixes 2015: Room 93: 1 Mic 1 Take 2015: Spotify Sessions 2016: Complementary Colors 2020: Collabs 2020: Manic: Confessional EP 2020: Manic: Revenge EP 2020: Badlands (Live from Webster Hall) 2022: HFK (Live from Webster Hall) 2015–2016: Badlands Tour 2017–2018: Hopeless Fountain Kingdom Tour 2020: Manic World Tour 2023–2022: Love and Power Tour 2015: The American Youth Tour (בשותפות: Young Rising Sons) 2015: Smoke + Mirrors Tour 2015: The Madness Fall Tour מדיה וקבצים בנושא הלסי בוויקישיתוף אתר האינטרנט הרשמי של הלסי (באנגלית אמריקאית) הלסי, ברשת החברתית פייסבוק הלסי, ברשת החברתית אקס (טוויטר) הלסי, ברשת החברתית אינסטגרם הלסי, ברשת החברתית טיקטוק הלסי, ברשת החברתית VK הלסי, סרטונים בערוץ היוטיוב הלסי, במסד הנתונים הקולנועיים IMDb (באנגלית) הלסי, באתר Rotten Tomatoes (באנגלית) הלסי, באתר Metacritic (באנגלית) הלסי, באתר אפל מיוזיק (באנגלית) הלסי, באתר ספוטיפיי הלסי, באתר סאונדקלאוד (באנגלית) הלסי, באתר Last.fm (באנגלית) הלסי, באתר AllMusic (באנגלית) הלסי, באתר MusicBrainz (באנגלית) הלסי, באתר דיזר הלסי, באתר Discogs (באנגלית) הלסי, באתר Songkick (באנגלית) הלסי, באתר Genius הלסי, באתר SecondHandSongs הלסי, באתר בילבורד (באנגלית) הלסי, באתר טיידל (באנגלית) On the Verge: Halsey, פורסם ב-USA Today ב-20 בספטמבר 2015 https://ethnicelebs.com/halsey https://mobile.twitter.com/halsey/status/457944268821512194 PopCrush StaffPublished: September 23, 2015, Halsey Used to Write Songs About Taylor Swift + Harry Styles, PopCrush (באנגלית) Halsey - "Ghost" [LIVE @ SiriusXM], נבדק ב-2021-06-11 http://www.astralwerks.com/news/halsey-signs-to-astralwerks-with-debut-single-ghost/ Exclusive Premiere: Watch Singer-Songwriter's Halsey's Gritty 'Hurricane' Video From Her Visual 'Room 93' EP, Billboard (באנגלית) All Things Go, All Things Go (באנגלית אמריקאית) Halsey, Run The Jewels & Miley Top Twitter's Most-Shared During SXSW, Billboard (באנגלית) Halsey and Young Rising Sons announce a co-headlining tour – The Network 317 (באנגלית אמריקאית) http://live105.cbslocal.com/2015/03/19/photos-interview-halsey-at-sxsw/ Alexandra Thurmond, Sound Scout: Meet Halsey, Songstress Who's Making Waves With Her Feminist Pop Mystique, Teen Vogue (באנגלית אמריקאית) Shahlin Graves, Interview: Halsey on her debut album, 'Badlands'., Coup De Main Magazine, ‏2015-07-16 (באנגלית) Firefly 2015: Halsey Explains Why She Wants to Leak Her Own Album, נבדק ב-2021-06-11 admin, Halsey Makes Late Night TV Debut on Last Call with Carson Daly; Performs "Trouble" and "Ghost" Halsey and Lido Link Up for New Surprise Track, "Tokyo Narita (Freestyle)", Complex (באנגלית) Halsey Returns With The “Tokyo Narita Freestyle”, The FADER (באנגלית) The Chainsmokers & Halsey's 'Closer' Climbs to No. 1 on Hot 100, Billboard (באנגלית) Halsey: The 100 Most Influential People of 2020, Time Dan Rys, Halsey Signs With Columbia Records, בילבורד, ‏14 ביוני 2023 Jem Aswad, Blackpink’s Lisa, Halsey, Benson Boone, Lenny Kravitz to Perform at MTV’s VMAs, Variety, ‏2024-08-21 (באנגלית אמריקאית) Thania Garcia, Halsey Cosplays David Bowie and More for ‘The Great Impersonator’ Album Trailer: Thought It’d Be ‘The Last Record I’d Ever Make’, Variety, ‏2024-08-27 (באנגלית אמריקאית) Erica Cupido July 16, 2015, Halsey Talks Social Media and Selling Out a Tour, FLARE, ‏2015-07-16 (באנגלית) Art-Pop Singer Halsey on Being Bipolar, Bisexual and an 'Inconvenient Woman', Billboard (באנגלית) Photo Gallery: Rising alt-pop singer Halsey lights up TD Garden last night in Boston, Vanyaland, ‏2015-07-02 (באנגלית אמריקאית) "Halsey Defends Bisexuals After Claims She's Not in LGBTQ Community". advocate.com (באנגלית). 12 באוקטובר 2018. נבדק ב-17 במרץ 2019. {{cite web}}: (עזרה) הלסי: "נכנסתי לגמילה פעמיים מאז שהתפרסמתי", באתר ‏מאקו‏, 25 ביוני 2019 Kirkpatrick, Emily. "Halsey Announces She's Pregnant: "I Love This Mini Human Already!"". Vanity Fair (באנגלית אמריקאית). נבדק ב-2021-01-28. "Halsey's Pregnant! Everything to Know About Her Screenwriter Boyfriend Alev Aydin". People (באנגלית). נבדק ב-2021-01-28. Mamo, Heran (19 ביולי 2021). "Halsey Gives Birth to Her First Child With Alev Aydin: See the Announcement". Billboard. נבדק ב-19 ביולי 2021. {{cite web}}: (עזרה) NJ.com, Amy Kuperinsky | NJ Advance Media for (19 ביולי 2021). "Halsey welcomes baby Ender Ridley with boyfriend Alev Aydin". nj. {{cite web}}: (עזרה)